ગઠબંધન – તડજોડના રાજકારણના જમાનામાં સરકારો સત્તાના 100 દિવસ પૂરા કરે તો તે સમાચાર ગણાય છે. દૈનિક અખબારોના પહેલા પાને મોટું મથાળું બાંધવામાં આવે છે. સેંકડોની સંખ્યામાં કામ કરતી અને સેકન્ડમાં સમાચાર આપતી થયેલી ચોવીસ કલાકની ચેનલો માટે આજકાલ તે ‘બ્રેકિંગ ન્યૂઝ’નો / Breaking News મામલો પણ ગણાતો હોય તો નવાઈ નહીં. સરકાર, પછી તે રાજ્યની હોય કે કેન્દ્રની – સત્તાના 100 દિવસ પૂરા કરે અને સમાચાર બને તેવો પહેલવહેલો લાભ ગઠબંધનના રાજકારણની નવેસરથી શરૂઆત થઈ ત્યારે વિશ્વનાથ પ્રતાપસિંહના / Vishwanath Pratap Singh વડાપ્રધાનપદ / Prime Minister of India હેઠળની સરકારને મળ્યો હતો. આ યાદીમાં છેલ્લું તો નહીં પણ લેટેસ્ટ નામ ઉત્તર પ્રદેશના સૌથી યુવાન મુખ્યમંત્રી અખિલેશ યાદવનું / Akhilesh Yadav સામેલ થયું છે.